Document ID: /roh_data/filtered/fineweb-2-filterrobots_roh.jsonl.gz/37714

Omadus prestan lavur d’auta qualitad, analog al circus da skis tutgan els sin il podest. Els èn possessurs da restaurants cun renum internaziunal. Il restaurant Schauenstein GR d'Andreas Caminada posseda 19 puncts da Gault-Millou, il Moosegg BE da Daniel Lehmann 16.
A chaschun dal campiunadi mundial da skis a San Murezzan en els dus s’inscuntrads en il «House of Fans». Andreas Caminada è sez in sportist activ, ma betg sin ils skis. El va cun snowboard, persequitescha però cun plaschair las cursas alpinas.
Il mument ch'ils skiunzs vegnan giu da la pista è el en cuschina, ma pli tard persequitescha el las prestaziuns dals Svizzers en la televisiun ed en las medias socialas.
RR actualitad 17:00